**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.09.2024, ora 08.00 – 07.09.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 07.09.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis la data de 06.09.2024, la ora 11:00, atenţionarea hidrologică nr. 84- COD GALBEN, vizând scurgeri importante pe versanţi, torenţi şi pâraie, viituri rapide pe** râurile din bazinele hidrografice: Bârlad - afluenţii aferenţi sectorului aval confluenţă cu râul Crasna **(judeţele: Vaslui, Bacӑu, Galaţi şi Vrancea)**, Siret – afluenţii de stânga aferenţi sectorului aval S.H. Lungoci **(judeţul Galaţi)**, Prut afluenţii aferenţi sectorului aval S.H. Drânceni **(judeţele: Vaslui şi Galaţi) și** râurile din Dobrogea **(judeţele: Tulcea** şi **Constanţa)**.

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale.**

Această atenţionarehidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizatel:* ***BACĂU*, *CONSTANŢA, GALAŢI, TULCEA, VASLUI şi VRANCEA*** (6 prefecturi) ***– COD GALBEN.***

**Debitele au fost,** **în general, staționare**, exceptând cursul mijlociu și inferior al Mureșului, unde au fost în scădere și unele râuri din Dobrogea și unii afluenţi din bazinele inferioare ale Bârladului, Siretului și Prutului, unde au fost în creștere ca urmare a precipitațiilor înregistrate și propagării.

Debitele se situează, în general, la valori sub mediile multianuale lunare, cu coeficienți moduli cuprinși între 30-80%, mai mici pe râurile din bazinele hidrografice: Iza, Tur, Lăpuș, Barcău, Crișul Repede, Crișul Negru, Crișul Alb, Timiș, Moravița, Caraș, Nera, Cerna, Vedea, Siret (exceptând Putna și cursurile superioare ale Bistriței şi Buzăului), Prut, pe cursul Ialomiței, pe unii afluenți din bazinele Jiului, Argeșului și din bazinul mijlociu și inferior al Oltului.

În interval a fost emisă o **avertizare hidrologică** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi, în general, staționare,** exceptând cursul inferior al Mureșului, unele râuri din Dobrogea și unii afluenţi din bazinele inferioare ale Bârladului, Siretului și Prutului, unde vor fi în scădere.

Sunt posibile scurgeri pe versanți, torenți, pâraie, formarea de viituri rapide și creșteri izolate de niveluri și debite pe unele râuri mici din zonele de deal și munte, cu o probabilitate mai mare pe cele din sud-vestul țării, ca urmare a averselor prognozate.

**Nivelurile** pe râuri la stațiile hidrometrice **se vor situa sub COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 06-07.09.2024 **a fost staționar, având valoarea de 2350 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi în scădere (2250 m3/s).**

În aval de Porțile de Fier debitele vor fi în scădere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 15 mc/s;

-r. Dâmbovița: ac. Văcărești: 5,5 mc/s;

-CA2: 0,7 mc/s;

-Der. Mircea Vodă: 1,4 mc/s.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Prut-Bârlad**

DATE PRIVIND APLICAREA SAU NU A "PLANULUI DE RESTRICȚII ȘI FOLOSIRE A APEI ÎN PERIOADELE DEFICITARE ":

**Jud. Botoșani:**

Se mentin prevederile „Planului de restrictii și folosire a apei în perioade deficitare” -

 \* treapta III - pentru S.C. PIRANIA S.R.L. Botoșani – Pepiniera Havârna - acumulare Cal Alb;

Se mentin prevederile „Planului de restrictii si folosire a apei în perioade deficitare”

 \* treapta III - pentru A.N.I.F. Filiala Teritoriala Moldova de Nord UA Botoșani – Amenajare de irigații Movileni – Havârna din sursa de apă acumulare Cal Alb;

**Jud. Iași:**

Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

 \* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

Se mentine situatia de restrictii in alimentarea cu apa pentru piscicultura la folosinta:

 \* S.C. Mihpes S.R.L.- complex piscicol Sârca – acumulare Sârca.

 - Se mentine situația de restricții în alimentarea cu apă la folosința:

 \* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui:**

Se mentin prevederile „Planului de restrictii si folosire a apei în perioade deficitare”, astfel:

 \* treapta III - pentru A.N.I.F. Filiala Teritoriala de Îmbunatățiri Funciare Vaslui-Amenajare irigații Mânjești din sursa de apă acumulare Mânjești.

Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Puscasi.

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**A.B.A. Olt: Jud. Braşov:**

Se aplica Planul de restrictii si folosirea apei in perioade deficitare, pentru Compania Apa sector Rupea (pr. Valea Mare), SC Lehoczky SRL si Călăreţul SRL (R.Olt).

**Notă**: **ABA Argeş-Vedea** informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

**A.B.A. Buzău-Ialomiţa: judeţul Ialomiţa**

Conform Planului de restrictii si folosire a apelor în perioadele deficitare, pentru BH Buzau si BH Calmatui 2021 – 2025, incepand cu data de 03.07.2024 s-a trecut la aplicarea treptei III pentru sectorul 1 raul Buzau - varsare – ph Banita și raul Calmatui - confluenta Dunare – izvor. Incepand cu data de 17.07.2024 s-a trecut la aplicarea treptei I de restrictii pentru sectorul sectorul 1 rau Ialomita - cf Dunare - p.h. Slobozia. Începand cu data de 26.07.2024 s-a instituit faza de atentionare/avertizare pentru perioada de vara pe sectorul 6.1. Chiciu-Vadu Oii- urmarit la P.H. Vladeni, secţiune Feteşti, conform Planului de restrictii și folosire a apei în perioade deficitare.

începând cu data de 09.08.2024 a fost instituită faza de atenționare/avertizare pentru sectorul 4 Brăila-Galați (PH Brăila);începând cu data de 12.08.2024 s-a trecut la aplicarea fazei de atenționare/avertizare pentru sectorul 5.1 Vadu Oii - Brăila.

- se menține treapta I de restricții pentru sectorul 1 râu Ialomița - cf Dunăre - p.h. Slobozia cu secțiunea de control P.H. Slobozia instituită în data de 17.07.2024;

- se menține treapta III de restricții pentru sectorul 1 râu Buzău - vărsare – P.H. Banița instituită în data de 03.07.2024;

- începând cu data de 05.06.2024 s-a instituit faza de atenționare/avertizare pentru sectorul 3 râu Buzău – P.H. Măgura – izvor.

- începând cu data de 12.08.2024 s-a trecut la aplicarea fazei de atenționare/avertizare pentru sectorul 5.1 Vadu Oii - Brăila.

**A.B.A. Dobrogea-Litoral**

Datorită scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025;

În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv:

- în scop potabil: S.A.A.C. Dăeni, Comuna Smârdan;

- irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin;

- piscicultură: S.C. Piscicola Macin (Am. Turcoaia).

• În data de 06.08.2024 nivelul Dunării, respectiv debitul, a atins valoarea de atenționare/avertizare astfel, în Secțiunea Cernavodă s-a înregistrat un debit de 919 mc/s, respectiv un nivel = -10 cm;

• În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

- în scop potabil: S.C. R.A.J.A. S.A. Constanța – Sursa de apă potabilă Cernavodă;

- transport: C.N. A.C.N. Agigea cu alimentare apă din Dunăre;

- industrie: S.C. Sârme și Cabluri S.A. Hârșova;

- irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;

- piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni;

- Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

- Datorită scăderii semnificative în ultima perioadă a nivelului, respectiv a debitului fluviului Dunărea pe sectoarele Grindu – Isaccea - braț Chilia, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

 În acest sens, se instituie faza de atenționare/ avertizare la folosințele care se alimentează cu apă din Dunăre, pe sectoarele Grindu – Isaccea - braț Chilia, respectiv:

- în scop potabil: SC Aquaserv SA – P.L. Grindu, SC Aquaserv SA – P.L. Isaccea, Primăria Pardina, SC Aquaserv SA – P.L. Chilia Veche;

- irigații: A.N.I.F. Tulcea - Am. 23 August – Isaccea, A.N.I.F. Tulcea Sistem Isaccea (S.P.A Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche);

- piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Eldorado SRL Galați - Am. Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin SRL (Am. Popina 1-14).

În acest sens, se instituie faza de atenţionare/ avertizare la folosinţele care se alimenteaza cu apa din Dunare, pe sectorul Tulcea-Partizani-Maliuc-Crişan-Sulina, respectiv:

- în scop potabil: SC Aquaserv SA - Tulcea, SC Aquaserv SA - P.L. Partizani, SC Aquaserv SA - P.L.

Maliuc, SC Aquaserv SA - P.L. Gorgova, SC Aquaserv SA - P.L. Crişan, SC Aquaserv SA - P.L. Crişan -

P.L. Mila 23, SC Aquaserv SA - P.L. Sulina;

- industrie: S.C. Alum SA Tulcea;

- irigaţii: SC Promex SRL, SC Constant Prod SRL, SC Piscicola Tulcea SRL, SC Proiect Construct SRL,

SC Kiara Laci SRL, SC Green Organization SRL (fost SC Sofimih Fishing SRL - piscicultura), SC New

Eco Stuf SRL;

- piscicultura: SC Euro Delta Danube - A.P. Maliuc, SC Obretin (Am Obretin 1 ), SC Fish Tour Delta

SRL-A.P. Obretin II,SC Mariocons Hunting (Ceamurlia1),SC Kiara Laci (Ceamurlia 1), SC Pedromar

SRL- A.P. Ceamurlia I,SC New Eco Stuf SRL- A.P. Ceamurlia I.

**A.B.A. Someş-Tisa**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus, Baia Sprie şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).

**A.B.A. Crişuri**

Debitul râului Barcău în secțiunea Nușfalău este 0.065 mc/s;

Debitul râului Crișul Alb în secțiunea Crișcior este 0.185 mc/s.

Captarea Crişcior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**2.** **Situaţia meteorologică în intervalul 06.09.2024, ora 09.00 –07.09.2024, ora 06.00**

**În ţară,** în regiunile sud-estice, unde instabilitatea atmosferică a fost accentuată, valorile termice s-au situat în jurul normelor perioadei. În restul țării vremea a fost în general mai caldă decât în mod obișnuit la această dată, cu abateri față de mediile climatologice în medie de 7...9 grade în vest și în nord. În Dobrogea, estul Munteniei și în centrul și sudul

Moldovei au fost înnorări accentuate și pe arii extinse averse, pe alocuri însoțite de descărcări electrice; ploile au avut și caracter torențial și pe spații restrânse s-au acumulat cantități de apă de peste 20...30 l/mp. În restul țării cerul a fost variabil, cu înnorări trecătoare și izolat averse slabe mai ales la munte și în regiunile sud-vestice. Vântul a suflat

slab și moderat, local cu intensificări la munte și în sud-est, iar noaptea și în sudul Banatului și izolat în celelalte zone (rafale în general de 45...55 km/h și mai mari în zona montană înaltă spre 80...85 km/h). Temperaturile maxime s-au încadrat între 22 de grade la Joseni, Târgu Secuiesc, Întorsura Buzăului și Târgu Ocna și 34 de grade la Holod (în județul Bihor); la ora 6.00, valorile termice erau cuprinse între 6 grade la Miercurea Ciuc și 23 de grade la Moldova Veche, Drobeta-Turnu Severin, Sulina și Sfântu Gheorghe (Tulcea).

**Observație:** în intervalul de diagnoză au fost în vigoare 14 mesaje de alertă privind fenomene meteorologice periculoase imediate, respectiv 1 avertizare cod portocaliu emisă de SRPV Constanța și 13 atenționări cod galben (5 de SRPV Constanța, 4 emise de CNPM București pentru Muntenia, 3 de SRPV Bacău și 1 de SRPV Timișoara).

**La Bucureşti,** valorile termice diurne au fost ușor mai coborâte decât în ziua anterioară și apropiate de normele climatologice, astfel că maxima a fost de 27 de grade la Afumați, 28 de grade în Băneasa și 30 de grade la Filaret. Cerul a fost variabil, cu înnorări temporare seara, iar vântul a suflat slab și moderat, trecător cu ușoare intensificări, mai ales spre seară (rafale de 35...40 km/h). La ora 6.00, se înregistrau 19 grade la Afumați și Băneasa și 20 de grade la Filaret.

**3. Prognoza meteorologică în intervalul 07.09.2024, ora 09.00-08.09.2024, ora 9.00**

**În ţară,** valorile termice diurne se vor menține cu mult mai mari decât cele normale în majoritatea regiunilor, acestea caracterizând o vreme călduroasă în cele vestice, local în cele sudice și izolat în centrul țării. Cerul va fi variabil, cu înnorări temporare și pe alocuri averse în general slabe cantitativ și trecător descărcări electrice, pe parcursul zilei în sud-estul teritoriului, iar după-amiaza și seara la munte, în vest și sud-vest. Vântul va sufla slab și moderat, cu intensificări temporare în prima parte a intervalului în sudul Banatului, în Muntenia, în Dobrogea și pe arii restrânse în Transilvania (cu rafale în general de 45...50 km/h). Temperaturile maxime se vor încadra în general între 25 și 31 de grade, iar cele minime vor fi cuprinse între 10 și 20 de grade, mai scăzute spre 3...4 grade în depresiunile Carpaților Orientali.

**La Bucureşti,** regimul termic diurn va fi în continuare caracterizat de valori mai mari decât cele normale perioadei, iar cel nocturn se va situa în jurul mediilor multianuale. Temperatura maximă va fi de 29...31 de grade, iar cea minimă de 12...15 grade. În primele ore ale intervalului vor fi unele înnorări, apoi treptat cerul se va degaja. Vântul va sufla slab și moderat, cu ușoare intensificări ziua (viteze la rafală de 40...45 km/h).

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 05.09.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile B-15, B-16, B-17, B-20, B-21** (municipiul București).

**2. În domeniul solului şi vegetaţiei**

**Garda Forestieră Timișoara** informează despre producerea unui incendiu la data de 04.09.2024, la ora 11:00, în zona localităţii Pojejena, pe raza Ocolului Silvic Moldova Nouă, jud. Caraș-Severin (cauza: reaprindere). Acesta a afectat o suprafaţă de 34,42 ha de litieră, se intervine în continuare pentru stingere de personalul silvic și pompierii militari.

**Garda Forestieră Timișoara** informează despre producerea unui incendiu la data de 05.09.2024, în zona localităţii Moldova Nouă, pe raza Ocolului Silvic Moldova Nouă, jud. Caraș-Severin (cauza: fumat în locuri nepermise sau neprotejate corespunzător). Acesta a afectat o suprafaţă totală de cca 3000 mp. Au ars un depozit de material lemnos (4,5 mc de bușteni, 2,5 mc de scânduri, acoperișul de 40 mp, o clădire cu bunurile din interior - cca 24 mp, vegetaţie uscată) și 19 autoturisme scoase din uz aflate pe amplasamentul și în imediata vecinătate a unui depozit REMAT din apropiere. De asemenea, s-a semnalat decesul unui animal (câine legat, a fost găsit carbonizat). Incendiul a fost stins de pompierii militari.

**Garda Forestieră Timișoara** informează despre producerea unui incendiu la data de 06.09.2024, la ora 03:10, la un depozit de material lemnos de pe amplasamentul sediului Ocolului Silvic Coșava din zona comunei Curtea, jud. Timiș. Acesta a afectat o suprafaţă de 0,05 ha de litieră și o parte din butucii depozitaţi (pagube în curs de evaluare) și a fost stins în aceeași zi, la ora 08:30, de personalul silvic, pompierii militari și poliţiști.

**Garda Forestieră Timișoara** informează despre producerea unui incendiu la data de 31.08.2024, la ora 18:00, în zona localităţii Divici, pe raza Ocolului Silvic Moldova Nouă, jud. Caraș-Severin. Acesta a afectat o suprafaţă de 61,98 ha de litieră, se intervine în continuare pentru stingere de personalul silvic și cetăţeni.

**Garda Forestieră Timișoara** informează despre producerea unui incendiu în data de 05.09.2024, la ora 13:30, în zona localităţii Sichevița, pe raza Ocolului Silvic Moldova Nouă, jud. Caraș-Severin. Acesta a afectat o suprafaţă de 9,5 ha de litieră, se intervine în continuare pentru stingere de către personalul silvic, pompierii militari, pompierii civili și cetăţeni.

**Garda Forestieră Timișoara** informează despre producerea unui incendiu la data de 03.09.2024, la ora 10:15, în zona municipiului Reșița, pe raza Ocolului Silvic Reșița, jud. Caraș-Severin (cauza: utilizarea focului deschis pentru curățarea vegetației). Acesta a afectat o suprafaţă de 50,84 ha de litieră și a fost stins în data de 05.09.2024, la ora 09:00, de personalul silvic, pompieri (militari și civili), poliţiști, jandarmi și cetăţeni.

**Garda Forestieră Timișoara** informează despre producerea unui incendiu la data de 03.09.2024, la ora 09:30, în zona localităţii Zorlencior, pe raza Ocolului Silvic Păltiniș, jud. Caraș-Severin (cauza: utilizarea focului deschis pentru curățarea vegetației). Acesta a afectat o suprafaţă de 100,86 ha de litieră și a fost stins în data de 06.09.2024, la ora 12:30, de personalul silvic și pompierii militari.

**Garda Forestieră Râmnicu Vâlcea** informează despre producerea unui incendiu la data de 02.09.2024, la ora 09:30, în zona localităţii Șovarna, pe raza Ocolului Silvic Tarnița, jud. Mehedinți. Acesta a afectat o suprafaţă de 2,7 ha de litieră și a fost stins în data de 05.09.2024, la ora 18:00, de personalul silvic, pompierii militari și cetăţeni.

**Garda Forestieră Râmnicu Vâlcea** informează despre producerea unui incendiu la data de 05.09.2024, la ora 13:40, în zona localităţii Ocolna, pe raza Ocolului Silvic Dăbuleni, jud. Dolj. Acesta a afectat o suprafaţă de 49,41 ha de litieră și a fost stins în data de 05.09.2024, la ora 19:00, de personalul silvic, pompierii civili și cetăţeni.

**Garda Forestieră Râmnicu Vâlcea** informează despre producerea unui incendiu la data de 04.09.2024, la ora 12:29, în zona localităţii Dăbuleni, pe raza Ocolului Silvic Dăbuleni, jud. Dolj (cauza: utilizarea focului deschis pentru curățarea vegetației). Acesta a afectat o suprafaţă de 0,5 ha de litieră și a fost stins în aceeași zi, la ora 17:00, de personalul silvic, pompierii militari, pompierii civili și poliţiști.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE